**МОДЕЛ ОДЛУКЕ О УСПОСТАВЉАЊУ САРАДЊЕ ГРАДА/ОПШТИНЕ РЕПУБЛИКЕ СРБИЈЕ СА ГРАДОМ/ОПШТИНОМ ИЗ ДРУГЕ ДРЖАВЕ**

На основу члана 13. ст. 2. и 3. Закона о локалној самоуправи („Службени гласник РС”, бр. 129/07, 83/14 – др. закон, 101/16 – др. закон и 47/18) и члана \_\_\_\_ Статута Града/Општине (*навести службено гласило*), Скупштина града/општине, на \_\_\_\_ седници одржаној дана \_\_\_\_\_\_\_\_\_\_\_\_ донела је

ОДЛУКУ

О УСПОСТАВЉАЊУ САРАДЊЕ ГРАДА/ОПШТИНЕ \_\_\_\_\_\_\_\_\_\_\_\_\_, РЕПУБЛИКА СРБИЈА СА ГРАДОМ/ОПШТИНОМ \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести званичан назив државе)*

Члан 1.

С циљем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у областима \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Град/Општина\_\_\_\_\_\_\_\_\_\_\_\_\_, Република Србија, успоставља сарадњу са Градом/Општином \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Члан 2.

Средства за финансирање ове сарадње обезбеђена су у буџету Града/Општине \_\_\_\_\_\_\_\_\_\_\_\_\_\_\_\_\_\_\_\_\_\_\_, Република Србија.

Члан 3.

Ову одлуку доставити Влади ради прибављања сагласности.

Члан 4.

Овлашћује се градоначелник / председник општине\_\_\_\_\_\_\_\_\_\_\_\_\_\_\_\_\_ да, након прибављене сагласности Владе, потпише споразум о сарадњи Града/Општине\_\_\_\_\_\_\_\_\_\_\_\_\_\_\_\_\_\_\_\_\_ и Града/Општине, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Члан 5.

Ова одлука ступа на снагу осмог дана од дана објављивања у *(навести службено гласило града/општине),* а објавиће се након добијања сагласности Владе.

РЕПУБЛИКА СРБИЈА

Скупштина града/општине \_\_\_\_\_\_\_\_\_\_\_\_

Број: ПРЕДСЕДНИК СКУПШТИНЕ

Датум:

**БЛИЖЕ ОБЈАШЊЕЊЕ**

Иницијативу за успостављање сарадње, односно прибављање сагласности Владе покреће јединица локалне самоуправе из Републике Србије. Приликом доношења одлуке, треба водити рачуна о томе да се свака сарадња успоставља само између једне јединице локалне самоуправе из Републике Србије, која иницира сарадњу, и једне јединице локалне самоуправе из друге државе. Уколико се намерава успоставити сарадња са више јединица локалне самоуправе, за сваку јединицу локалне самоуправе се доноси посебна одлука, односно закључује споразум о сарадњи.

Скупштина јединице локалне самоуправе из Републике Србије доноси одлуку о успостављању сарадње, у којој се наводи назив јединице локалне самоуправе која иницира сарадњу, а затим назив јединице локалне самоуправе из друге државе, као и званичан назив те државе.

Као што је наведено у моделу одлуке о успостављању сарадње, одлука садржи одредбу о јасно дефинисаним областима у којима се успоставља сарадња, одредбу о обезбеђењу средстава у буџету јединице локалне самоуправе за реализацију сарадње, као и одредбу у којој се наводи да се одлука доставља Влади ради давања сагласности. Такође, наводи се и да градоначелник или председник општине, односно лице које он овласти, потписује споразум о сарадњи и на који начин се реализује одлука о успостављању сарадње. Након добијања сагласности Владе, одлука о успостављању сарадње се објављује у службеном гласилу јединице локалне самоуправе, а ступа на снагу, по правилу, осмог дана од дана објављивања.

Посебно треба водити рачуна о томе да свако партнерство захтева одређена финансијска средства када се планирају и организују активности. Због тога је битно навести да су средства обезбеђена, или да ће бити обезбеђена, у буџету јединице локалне самоуправе која покреће иницијативу за успостављање сарадње.

Због тога је значајно да јединице локалне самоуправе један део годишњег буџета издвоје у ове сврхе. Финансијска подршка може доћи и из Европске уније, кроз различите програме и пројекте.